Hobby Hallin vuoteen 2017 asti käytössä ollut logo.
**Hobby Hall** on verkkokauppa, jonka valikoimaan kuuluu yli satatuhatta tuotetta. Yhtiön valikoimassa on omien merkkien lisäksi tunnettuja brändejä erityisesti kodin, vapaa-ajan ja elektroniikan alueilla.

Historiaa
---------

Hobby Hall syntyi amerikkalaisen Samuel Josefowitzin vuonna 1958 perustaman Concert Hall Society - äänilevykerhon pohjalta. Se aloitti toimintansa Suomessa kesäkuussa 1962.

Äänilevykerhon ohella Concert Hall Society perusti Suomen ensimmäisen kirjakerhon, Ex Libriksen. 1970-luvun alussa yritys markkinoi Bullworker-lihastenkehittäjälaitetta postimyynnillä ja julkaisi ensimmäisen postimyyntiluettelonsa 1975. Vuonna 1980 Hobby Hall myytiin yhdysvaltalaiselle Reevesille, ja yrityksestä kehittyi tehokas postimyyjä vaatteille, autotarvikkeille, työkaluille ja viihde-elektroniikalle. Siitä tuli Philips-kodinkonemerkin suurin jälleenmyyjä Suomessa.

Stockmann osti Hobby Hallin vuonna 1985, mutta ilmoitti lokakuussa 2014 etsivänsä sille uutta omistajaa.

Huhtikuussa 2016 Stockmann ilmoitti myyvänsä Hobby Hallin SGN Groupille.

Maaliskuussa 2018 Hobby Hall yhdistyi Viron suurimman verkkokaupan Hansapostin kanssa ja tammikuussa 2019 yritykset yhdistettiin Hobby Hall Group OÜ:ksi.

Joulukuussa 2019 uutisoitiin, että Hobby Hallin omistus siirtyy kokonaan Viroon Wraith Invest OÜ:lle. Huhtikuussa 2021 Hobby Hallin ilmoitti ostavansa Keski- ja Itä-Eurooppaan keskittynyt pääomasijoitusyhtiö Mid Europa Partners, ja kauppaan kuuluvat myös virolaiset Hansapost ja Kaup24, latvialaiset 220.lv ja xnet.lv sekä liettualainen pigu.lt

Toimipisteet
------------

Syksyllä 2021 Hobby Hall avasi uudelleen myymälän Vantaan Tammistoon. Yritys toimi Tammiston liiketilassa jo 1980-luvulla, mutta liike suljettiin vuonna 2019.

Muita myymälöitä on ollut Helsingin Arabiassa (lopetettu vuoden 2009 lopussa), Espoon Friisilässä (lopetettu 2000-luvun alkupuolella), Tampereella ja Tallinnassa. Yhtiö on myös toiminut postimyyjänä Liettuassa vuosina 2004–2005.

Lähteet
-------

1. ↑  Hobby Hall Suomi Oy | hobbyhall.fi *www.hobbyhall.fi*. Viitattu 16.8.2019.
2. ↑  Hobby Hallin historiaa viideltä vuosikymmeneltä. Web Archive (Hobby Hall). Viitattu 21.8.2019.
3. ↑  Hobby Hall – kodin kuvioissa jo 50 vuotta  19.6.2012. Hobby Hall.
4. ↑  Heinonen, Visa ja Konttinen, Hannu: *Nyt uutta Suomessa! Suomalaisen mainonnan historia*, s. 236–237. Helsinki: Mainostajien liitto, 2001. ISBN 952-5262-10-3.
5. ↑  Stockmann myy Hobby Hallin - sulkee Seppälän myymälät Venäjällä (Arkistoitu – Internet Archive), Talouselämä 2.10.2014.
6. ↑  Stockmann myy Hobby Hallin SGN Groupille *Yle Uutiset*.  28.4.2016. Viitattu 20.5.2016.
7. ↑  Hobby Hall yhdistyy Viron suurimman verkkokaupan kanssa *Markkinointi & Mainonta*. Viitattu 16.8.2019.
8. ↑  Hobby Hallin omistus siirtyy kokonaan Viroon *Kauppalehti*. Viitattu 2020-07-8.
9. ↑  Hobby Hall myytiin nyt Keski- ja Itä-Euroopan markkinoihin keskittyneelle sijoitusyhtiölle *yle.fi*. Viitattu 1.4.2021.
10. 1 2  Massinen, Tuomas: Hobby Hall avasi uuden myymälän Tammistoon – "Olemme tekemässä aivan uudenlaista konseptia Suomeen *Vantaan Sanomat*.  6.10.2021. Viitattu 7.10.2021.
11. ↑  Myymalä *hobbyhall.fi*. Viitattu 7.10.2021.
12. ↑  Turunen, Joonas: Hobby Hall avaa kivijalkakauppansa uudelleen Vantaalle *Helsingin Sanomat*.  25.1.2021. Viitattu 20.9.2021.
13. ↑  Suojanen Armi: Hobby Hall avaa Tammiston myymälän uudelleen *Vantaan Sanomat*.  25.1.2021. Viitattu 20.9.2021.
14. ↑  Nyt tai ei koskaan! Legendaarisen Hobby Hallin viimeisen myymälän loppuunmyynti alkaa *Iltalehti*.  7.3.2019. Viitattu 21.12.2022.
15. ↑  Hobby Hall vä­hen­tää 90 työ­paik­kaa *Kaleva*.  9.10.2003. Viitattu 21.12.2022.
16. ↑  Historia - www.stockmanngroup.com *www.stockmanngroup.com*. Viitattu 11.7.2018.